CELEX: 32020R1239
Language: lv
Date: 2020-06-17 00:00:00
Title: Komisijas Īstenošanas regula (ES) 2020/1239 (2020. gada 17. jūnijs), ar ko Īstenošanas regulu (ES) 2017/39 groza attiecībā uz skolu apgādes programmas īstenošanas uzraudzību un novērtēšanu, kā arī attiecībā uz saistītajām pārbaudēm uz vietas

1.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 284/3
               
            
         KOMISIJAS ĪSTENOŠANAS REGULA (ES) 2020/1239
         (2020. gada 17. jūnijs),
         ar ko Īstenošanas regulu (ES) 2017/39 groza attiecībā uz skolu apgādes programmas īstenošanas uzraudzību un novērtēšanu, kā arī attiecībā uz saistītajām pārbaudēm uz vietas
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 25. panta d) punktu un 223. panta 3. punktu,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (2) un jo īpaši tās 62. panta 2. punkta a) apakšpunktu,
         tā kā:
         
                     (1)
                  
                  
                     Saskaņā ar Komisijas Deleģētās regulas (ES) 2017/40 (3) 9. pantu dalībvalstīm ir jāuzrauga un jānovērtē skolu apgādes programmas īstenošana un attiecīgie rezultāti jāpaziņo Komisijai. Lai skolu apgādes programmas novērtēšanai Savienībā nodrošinātu efektīvu un vienotu pieeju, būtu jāprecizē forma un saturs novērtējuma ziņojumiem, kas dalībvalstīm jāiesniedz Komisijai.
                  
               
                     (2)
                  
                  
                     Komisijas Īstenošanas regulas (ES) 2017/39 (4) 10. pantā ir paredzēts dalībvalstu uz vietas veicamo pārbaužu apjoms, saturs un grafiks un ir noteikta ziņošana par tām. Ņemot vērā gūto pieredzi, būtu jāprecizē, kādi reģistri (grāmatvedības dokumenti) ir jāpārbauda uz vietas. Turklāt būtu jāpagarina termiņš, kurā jāveic pārbaudes uz vietas un jāaizpilda kontroles ziņojumi, un galīgais termiņš būtu jāatliek, lai ņemtu vērā atbalsta pieteikumus, kas iesniegti pēc minētās regulas 4. panta 5. punktā noteiktā termiņa.
                  
               
                     (3)
                  
                  
                     Tāpēc Īstenošanas regula (ES) 2017/39 būtu attiecīgi jāgroza.
                  
               
                     (4)
                  
                  
                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) 2017/39 groza šādi:
            
                        1)
                     
                     
                        regulas 8. pantu aizstāj ar šādu:
                        
                           “8. pants
                           Uzraudzība un novērtēšana
                           
                              1.   Deleģētās regulas (ES) 2017/40 9. pantā minētajā uzraudzībā izmanto datus, ko iegūst, izpildot pārvaldības un kontroles pienākumus, tostarp šīs regulas 4. un 5. pantā minētos pienākumus.
                              Deleģētās regulas (ES) 2017/40 9. panta 3. punktā minēto gada uzraudzības ziņojumu dalībvalstis Komisijai iesniedz līdz tā kalendārā gada 31. janvārim, kas seko pēc attiecīgā mācību gada beigām.
                              Minētās regulas 9. panta 4. punktā paredzēto gada kontroles ziņojumu par veiktajām pārbaudēm uz vietas un saistītajiem konstatējumiem dalībvalstis Komisijai iesniedz līdz tā kalendārā gada 31. oktobrim, kas seko pēc attiecīgā mācību gada beigām.
                           
                           
                              2.   Novērtējuma ziņojums vai, ja dalībvalsts skolu apgādes programmu īsteno reģionālā līmenī, attiecīgais skaits Deleģētās regulas (ES) 2017/40 9. panta 2. punktā minēto novērtējuma ziņojumu attiecas uz skolu apgādes programmas īstenošanu pirmajos 5 mācību gados katrā laikposmā, kuru aptver valsts vai reģiona līmeņa stratēģija, kas izstrādāta saskaņā ar Regulas (ES) Nr. 1308/2013 23. panta 8. punktu.
                              Savu novērtējuma ziņojumu vai ziņojumus dalībvalstis Komisijai iesniedz līdz tā kalendārā gada 1. martam, kas seko pēc minēto 5 mācību gadu beigām. Pirmos novērtējuma ziņojumus iesniedz līdz 2023. gada 1. martam.
                              Šīs regulas pielikumā ir izklāstītas minimālās prasības attiecībā uz novērtējuma ziņojuma vai ziņojumu formu un saturu. Dalībvalstis nodrošina, ka Komisijai iesniegtajā ziņojumā vai ziņojumos netiek ietverti nekādi personas dati.
                           
                           
                              3.   Saskaņā ar 1. punkta otro daļu un 2. punktu iesniegtos gada uzraudzības ziņojumus un novērtējuma ziņojumus Komisija publicē.”;
                           
                        
                     
                  
                        2)
                     
                     
                        regulas 10. pantu groza šādi:
                        
                                    a)
                                 
                                 
                                    panta 1. punkta a) apakšpunktu aizstāj ar šādu:
                                    
                                                “a)
                                             
                                             
                                                Deleģētās regulas (ES) 2017/40 6. pantā minētos grāmatvedības reģistrus, tai skaitā finanšu dokumentus, piemēram, pirkšanas rēķinus un pārdošanas rēķinus, piegādes pavadzīmes, bankas izrakstus un to iegrāmatošanu;”;
                                             
                                          
                              
                                    b)
                                 
                                 
                                    panta 2. punkta pirmo daļu aizstāj ar šādu:
                                    “Pārbaudes uz vietas veic mācību gadā, uz kuru tās attiecas (N periods), un/vai turpmāko 9 mēnešu laikā (N+ 1 periods).”;
                                 
                              
                                    c)
                                 
                                 
                                    panta 6. punkta trešo daļu aizstāj ar šādu daļu:
                                    “Visus kontroles ziņojumus pabeidz ne vēlāk kā 9 mēnešu laikā pēc mācību gada beigām.”;
                                 
                              
                                    d)
                                 
                                 
                                    panta 7. punktu svītro;
                                 
                              
                  
                        3)
                     
                     
                        regulai pievieno pielikumu, kura teksts izklāstīts šīs regulas pielikumā.
                     
                  
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 17. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 671. lpp.
         
         
            (2)  OV L 347, 20.12.2013., 549. lpp.
         
         
            (3)  Komisijas Deleģētā regula (ES) 2017/40 (2016. gada 3. novembris), ar ko Eiropas Parlamenta un Padomes Regulu (ES) Nr. 1308/2013 papildina attiecībā uz Savienības atbalstu izglītības iestāžu apgādei ar augļiem un dārzeņiem, banāniem un pienu un groza Komisijas Deleģēto regulu (ES) Nr. 907/2014 (OV L 5, 10.1.2017., 11. lpp.).
         
            (4)  Komisijas Īstenošanas regula (ES) 2017/39 (2016. gada 3. novembris) par to, kā Eiropas Parlamenta un Padomes Regulu (ES) Nr. 1308/2013 piemērot attiecībā uz Savienības atbalstu izglītības iestāžu apgādei ar augļiem un dārzeņiem, banāniem un pienu (OV L 5, 10.1.2017., 1. lpp.).
      
      
         
            PIELIKUMS
            
               
                  
                     “PIELIKUMS
                     MINIMĀLĀS PRASĪBAS ATTIECĪBĀ UZ 8. PANTA 2. PUNKTĀ MINĒTO NOVĒRTĒJUMA ZIŅOJUMU FORMU UN SATURU
                     1.   Kopsavilkums
                     
                     
                                 —
                              
                              
                                 Novērtējuma konstatējumi
                              
                           
                                 —
                              
                              
                                 Secinājumi un ieteikumi
                              
                           2.   Ievads
                     
                     
                                 —
                              
                              
                                 Novērtējuma ziņojuma mērķis un tvērums
                              
                           
                                 —
                              
                              
                                 Īss novērtēšanas procesa apraksts
                              
                           3.   Metodika
                     
                     
                                 —
                              
                              
                                 Novērtēšanas plāns un izmantotās metodes
                              
                           
                                 —
                              
                              
                                 Novērtējuma jautājumi, vērtēšanas kritēriji, rādītāji
                              
                           
                                 —
                              
                              
                                 Datu avoti un datu vākšanas metodes
                              
                           
                                 —
                              
                              
                                 Konstatētie ierobežojumi un risinājumi
                              
                           4.   Skolu apgādes programmas darbības vērtējums
                     
                     
                                 —
                              
                              
                                 Pasākuma loģika vai saiknes starp identificētajām vajadzībām, stratēģijā noteiktajiem mērķiem un veiktajām darbībām
                              
                           
                                 —
                              
                              
                                 Galvenie rīcības modeļi vai tendences, kas konstatētas programmā iesaistītajās skolās / iesaistīto bērnu paradumos
                              
                           
                                 —
                              
                              
                                 Skolu apgāde ar augļiem, dārzeņiem, pienu un piena produktiem (to izplatīšana skolās) un prioritātes piešķiršana svaigu augļu un dārzeņu un dzeramā piena lietošanai
                              
                           
                                 —
                              
                              
                                 Izglītojošie papildpasākumi
                              
                           
                                 —
                              
                              
                                 Komunikācijas un informēšanas darbības
                              
                           
                                 —
                              
                              
                                 Galvenie īstenošanas noteikumi un kārtība
                              
                           
                                 —
                              
                              
                                 Par veselību un uzturu atbildīgo iestāžu, citu publiskā sektora iestāžu un privātā sektora pārstāvju iesaistīšana programmas plānošanā, īstenošanā, uzraudzībā un novērtēšanā
                              
                           5.   Atbildes uz galvenajiem novērtēšanas jautājumiem
                     
                     5.1.   Cik lielā mērā skolu apgādes programma ir palielinājusi bērnu vidū augļu, dārzeņu, piena un piena produktu kopējo patēriņu saskaņā ar valsts ieteikumiem par veselīgu uzturu attiecīgajā vecuma grupā?
                     
                     Rādītāji
                     
                                 —
                              
                              
                                 Izmaiņas bērnu tieši un netieši patērētajā svaigu augļu un dārzeņu apjomā (daudzums un/vai biežums)
                              
                           
                                 —
                              
                              
                                 Izmaiņas bērnu tieši un netieši patērētajā dzeramā piena apjomā (daudzums un/vai biežums)
                              
                           
                                 —
                              
                              
                                 Izmaiņas to bērnu īpatsvarā, kas patērē ieteicamo augļu un dārzeņu diennakts devu
                              
                           
                                 —
                              
                              
                                 Izmaiņas to bērnu īpatsvarā, kas ievēro tādus ieteikumus par dzeramā piena un citu piena produktu (bez cukura, aromatizētāju, augļu, riekstu vai kakao piedevām) diennakts devu, ko sniegušas par veselību un uzturu atbildīgās valsts iestādes un kas ir saskaņā ar attiecīgajai vecuma grupai valsts līmenī patēriņam ieteikto tauku un nātrija daudzumu
                              
                           5.2.   Cik lielā mērā skolu programma ir izglītojusi bērnus par veselīgiem ēšanas paradumiem?
                     
                     Rādītāji
                     
                                 —
                              
                              
                                 Izmaiņas bērnu attieksmē pret augļu, dārzeņu, piena un piena produktu patēriņu saskaņā ar valsts ieteikumiem par veselīgu uzturu attiecīgajā vecuma grupā
                              
                           
                                 —
                              
                              
                                 Izmaiņas bērnu zināšanās par to, kādu labumu veselības ziņā iegūst cilvēks, ja patērē svaigus augļus, dārzeņus, dzeramo pienu un citus piena produktus bez cukura, aromatizētāju, augļu, riekstu vai kakao piedevām (saskaņā ar attiecīgajai vecuma grupai valsts līmenī patēriņam ieteikto tauku un nātrija daudzumu)
                              
                           6.   Secinājumi un ieteikumi
                     
                     
                                 —
                              
                              
                                 Programmas efektivitāte
                              
                           
                                 —
                              
                              
                                 Gūtās atziņas
                              
                           
                                 —
                              
                              
                                 Uzlabojumu ieteikumi
                              
                           7.   Pielikumi
                     
                     Novērtējuma tehniskā informācija, tai skaitā aptaujas anketas, atsauces un avoti.
                  
               ”